paragraph_text: Za stvaranje ove skulpture najzaslužnija je probuđena nacionalna svijest mlade rimske republike nakon protjerivanja Tarkvinijevaca. U starom Rimu, na Kapitolu, se čuvala živa vučica koja je podsjećala Rimljane na mitsko osnivanje Rima. Po slavnom oratoru i državniku, Ciceronu, skulptura slična ovoj je bila izložena na javnom mjestu, ali je bila uništena munjom.